पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ सक्रिय होने से बने परिसंचरण तंत्र के बाद शेखावाटी का मौसम एक बार फिर पलट गया है। कई इलाकों में हलकी बारिश हुई। वहीं रामगढ़ शेखावाटी में मेघ जमकर बरसे। इससे पहले दिन में तेज धूप थी। लोग गर्मी से परेशान रहे। लेकिन शाम को 3.45 बजे से मौसम पलट गया।
मौसम विभाग 2 मई तक मौसम के मिजाज में परिवर्तन का संकेत पहले ही दे चुका है। ऐसा हो भी रहा है। दिन में तेज धूप के बाद दोपहर बाद मौसम पलट गया। इससे पहले तेज हवा चली। गर्म हवा के बाद एकाएक बारिश की फुहारे से लोगों को गर्मी में राहत मिली। सीकर, धोद, कांवट और अन्य इलाकों में हलकी बारिश हुई।
रामगढ़ शेखावाटी में तो करीब आधे घंटे तक जोरदार बारिश हुई। एक बार तो सड़कों पर पानी जमा हो गया। इलाके में गर्मी से राहत तो मिली ही साथ ही वातावरण में ठंडक हो गई। मौसम विभाग ने नागौर, सीकर, अलवर, भरतपुर, जयपुर, सवाईमाधोपुर, टोंक, चूरू, करौली, चित्तौड़गढ़, भीलवाड़ा, कोटा, बीकानेर, जालोर, सिरोही उदयपुर और अजमेर में 40 किमी की रफ्तार से हवा चलने और धूलभरी आंधी चलने और कुछ इलाकों में हलकी बारिश का अनुमान जताया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn